ગુજરાતીઓએ સસ્તી થાળી અને પેટીએમના નામે કેવી રીતે ગુમાવ્યા લાખો રૂપિયા?\n2020ના પ્રથમ 8 મહિનામાં જ સાયબર ફ્રૉડમાં એકલા અમદાવાદમાં લોકોએ અલગઅલગ છેતરપિંડીમાં આશરે 58 લાખ રૂપિયા ગુમાવ્યા છે. 

તેની સામે 2019ના સમગ્ર વર્ષ દરમિયાનનો આ આંકડો માત્ર 1.29 લાખનો હતો. એટલે કે સાદી રીતે સમજીએ તો કોરોના વાઇરસની મહામારી વચ્ચે ગુજરાતમાં સાઇબર ફ્રૉડની સંખ્યા વધી છે. 

ગુનેગારો દ્વારા અપનાવવામાં આવતી વિવિધ ટેકનિકમાં લોકો પોતાના નાણાં ગુમાવી રહ્યા છે.  

લૉકડાઉનને કારણે વધ્યા ગુના?

નિષ્ણાતોનું માનવું છે કે, આ ગુનાઓ વધવાના કારણોમાં લૉકડાઉને ખૂબ જ મહત્ત્વની ભૂમિકા ભજવી છે. 

આ વિશે બીબીસી ગુજરાતીએ જ્યારે સાઇબર ક્રાઇમ સેલના આસિસ્ટન્ટ કમિશનર ઑફ પોલીસ જે. એમ. યાદવ સાથે વાત કરી હતી તો તેમણે કહ્યું હતું કે લૉકડાઉન દરમિયાન ઇકૉનૉમિક ઑફેન્સમાં ઘણા લોકો સાથે ફૂડ એપ્સને માધ્યમ બનાવીને છેતરપિંડી થઈ છે. તે ઉપરાંત બીજી નવી નવી મૉડસ ઑપરેન્ડી વાપરીને પણ રૂપિયા પડાવી લેવામાં આવ્યા છે. 

એક એવી વાત પણ છે રાજ્ય અને કેન્દ્ર સરકારે સાયબર ક્રાઇમને લગતી ફરિયાદો નોંધવાની પ્રક્રિયા સરળ કરી દીધી હોવાને કારણે પણ ગુના નોંધાવાની સંખ્યામાં વધારો થયો છે. 

જેમ કે 2019માં સમગ્ર વર્ષ દરમિયાન 37 ઇકૉનૉમિક ઑફેન્સિસ નોંધાયા હતા, પરંતુ 2020ના પ્રથમ 8 મહિનામાં જ અમદાવાદ શહેરમાં 37 ઇકૉનૉમિક ઑફેન્સિસ નોંધાઈ ચૂક્યા છે. 

આવી જ રીતે ઑનલાઇન સાયબર હૅકિંગ, ઑનલાઈન સોશિયલ મીડિયાને લગતા ગુનાઓ વગેરે જેવા લગભગ 68 ગુનાઓ 2019માં નોંધાયા હતા. 

જેની સંખ્યા આ વર્ષે ઑગસ્ટ 2020 સુધી 88 પર પહોંચી ચૂકી છે. એટલે કે સાયબર ક્રાઈમમાં દરેક પ્રકારના ગુનામાં આ વર્ષે અમદાવાદ શહેરમાં વધારો થયો છે. 

દક્ષિણ કોરિયામાં ડિજિટલ સેક્સ ક્રાઇમનો શિકાર બનતી યુવતીઓ

કેવી રીતે લોકોનાં નાણાં ઊપડી જાય છે? 

રાજ્યમાં અનેક લોકોએ ઑનલાઇન પોતાનાં નાણાં ગુમાવ્યાં છે. હૅકરોએ નાણા પડાવવા માટે નવી નવી તરકીબો અપનાવવાની શરૂ કરી છે. 

મોટા ભાગના ગુનાઓ કોઈ લાલચો આપીને કે જાહેરાતોમાં ફસાવીને આચરવામાં આવે છે. 

ઑનલાઇન સ્કિમ કે જાહેરાતની લિંક આપવામાં આવે છે અથવા લોકોને ફોન કૉલ દ્વારા કાર્ડ અને ખાતાની માહિતી માગવામાં આવે છે. 

ઘણી વખત ખોટી વેબસાઇટ પર નાણાની ચુકવણી કરાવીને પણ પૈસા પડાવી લેવામાં આવે છે. 

જોકે, ગુજરાતમાં આરોપીઓ હવે ગુજરાતી થાળી, પેટીએમ અને ટ્રેડિંગના નામે પૈસા પડાવી રહ્યા છે. 

ફૂડ ઍપ્સ દ્વારા નાણાં પડાવાય છે

સામાન્ય રીતે ફેસબુક કે ઇન્સ્ટાગ્રામ પર સર્ફ કરતાં એવી અનેક જાહેરાતો...\n\ntl;dr:
ગુજરાતમાં સાયબર ફ્રૉડના ગુનાઓ દિવસેને દિવસે વધી રહ્યા છે અને તેમાં ગુજરાતીઓ લાખો રૂપિયા ગુમાવી ચૂક્યાં છે.